system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Comuna Roșiile, Vâlcea?
assistant
Roșiile este o comună în județul Vâlcea, Oltenia, România, formată din satele Balaciu, Cherăști, Hotăroaia, Lupuiești, Păsărei, Pertești, Pleșești, Rățălești, Romanești, Roșiile (reședința) și Zgubea. Comuna Roșiile este și localitatea natală a celebrei soliste Maria Ciobanu și a fiicei acesteia, celebra soprană Leontina Văduva (născută Leontina Ciobanu). Așezată pe Valea Șasa, la 70 km distanță de municipiul Craiova, 63 km distanță de municipiul Râmnicu Vâlcea și 35 km de Bălcești.
Există dovezi ale așezărilor umane pe aceste teritorii încă din cele mai vechi timpuri. În anul 1560 satul Roșiile dispunea de o biserică construită din lemn – lăcaș de cultură și religie – an care devine reper de atestare documentară a comunei. În anul 1633 este menționată începerea construcției unei biserici devenită mânăstire, localizată în satul Plesești, foarte aproape de centrul comunei Roșiile, terminată abia în anul 1791. Încă din anul 1904 Roșiile este declarată localitate de reședință de comună, având subordonate alte câteva localități. Evenimentele istorice din sec. al XIX-lea au fost cunoscute de către locuitorii acestei comune, fără participare directă însă, aceasta și datorită poziționării ei, la distanță relativ mare de centrele urbane ale epocii.

Demografie 

Conform recensământului efectuat în 2021, populația comunei Roșiile se ridică la 2.247 de locuitori, în scădere față de recensământul anterior din 2011, când fuseseră înregistrați 2.759 de locuitori. Majoritatea locuitorilor sunt români (93,5%), iar pentru 6,36% nu se cunoaște apartenența etnică. Din punct de vedere confesional, majoritatea locuitorilor sunt ortodocși (93,28%), iar pentru 6,45% nu se cunoaște apartenența confesională.

Politică și administrație 
Comuna Roșiile este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note

Lectură suplimentară 
 Monografia comunei Roșiile, Vâlcea, Gh. Ion Pârvu, Dumitru Avram, I. Ion Tuta'', Editura Conphys, Râmnicu-Vâlcea, 2000

Roșiile